TAGASISIDE ESMA- JA KORDUSHINDAMISE JUHENDI MUUDATUSTELE

|  |  |  |
| --- | --- | --- |
| ASUTUS | KOMMENTAAR | HAKA VASTUS |
| EEKBL KUS | Lugesin läbi ja kõik tundub loogiline. Suuri muutusi ei ole. Pigem on läinud lihtsamaks ja selgemaks. Nii et meie oleme valmis sellega edasi minema. | - |
| TARTU THK | Uus korrigeeritud juhendi versioon on arusaadavam ja selgem nii sõnatuses kui ülesehituses. | - |
| 1.4. Õppekava  õpiväljundid on võrdväärsed ja võrreldavad KHS lisas 1 kirjeldatud kõrgharidustaseme astme õpiväljunditega - *lühend KHS - kas siin on mõeldus kõrgharidusstandardit või kõrgharidusseadust. Ettepanek on lühendite selgitus lisada, et oleks aru saadavam, millisele dokumendile on viide.* | Arvestame. Asendame “KHS” sõnaga “kõrgharidusstandardi”. |
| Peatükis IV Hindamiskomisjoni moodustamine. 13.5.  Komisjoni liige tunneb kõrgharidussüsteemi toimimist ja seda reguleerivaid õigusakte, on kursis Euroopa Liidu kõrghariduse arengusuundade ja Eesti valdkondlike strateegiatega.- *selle koha peal võik rõhutada, et " ...tunneb Eesti kõrgharidussüsteemi toimimist ja seda reguleerivaid õigusakte...", sest see  ei pruugi olla iseenesestmõistetav, kuid piirkondlike eripärade tundmine on oluline!* | Arvestame. Lisame sõna “Eesti”. |
| TALLINNA THK | Mõned valdkonnad, mida kõrgkool peab esmahindamisel tõendama on IA käigus Eesti kõrgkoolides hinnatud ja tuleks kaaluda nende valdkondade analüüsimisest esmahindamisel loobuda. Sellised p (tabelis) oleksid 3.5; 3.6; 3.7; 4.1; 5.2; 5.4 ja 6.2. | Jätame need punktid siiski sisse. Esma- ja kordushindamisel hinnatakse olukorda õppekavagrupis. Senine kogemus näitab, et olukord õppekavagrupis/õppekaval võib erineda institutsiooni tasandil sätestatust. IA toimub üldiselt kord 7 a jooksul, muutused aga leiavad aset märksa kiiremini. Need punktid puudutavad ka uusi kõrgkoole ja uusi õppekavagruppe olemasolevates kõrgkoolides. |
| Lisaks on punktid, mille täitmiseks peaks olema küll kava, kuid mille olemasolu ei ole enne hindamist mõistlik nõuda. Selleks on p 5.1. osas, mis puudutab eriõppevahendeid ja p 5.3, mis puudutab spetsiifiliste andmebaaside vajadust. P 6.1 rahalised vahendid ei pruugi hindamise ajal olla piisavad, kuid olemas peaks olema rahastamise kava. | Jätame need punktid sisse olemasoleval kujul. Hindamine on õppekavagrupi põhine. Ainuüksi paberile pandud kavast ei piisa. Lisaks, p. 5.3 sätestab, et peab olema tagatud, mitte olemas.  P. 6.1 - õppe käivitamiseks on vajalik piisav hulk raha. |
| Punkti 4.6 toodud doktoritööde juhendamine ei ole rakenduskõrgkoolide kontekstis asjakohane. | Arvestame. Lisame „doktoriõppe hindamise puhul:“. Juhend on kõigi õpete ja kõrgkoolide jaoks. |
| EÜL | Esitatud juhend käsitleb hindamisprotsesside ja -kriteeriumide selgust ja läbipaistvust. Tudengiesindajatena näeme, et üliõpilastele tuleks tagada selge ja arusaadav juurdepääs kõigile hindamisprotseduuridele ja -tulemustele. See hõlmab ka vajadust selgitada, kuidas üliõpilaste tagasisidet kasutatakse õppekavade ja õpetamismeetodite parendamiseks | See on sätestatud punktis 3.6, aga arvestame kindlasti komisjonide koolitamisel. |
| Eriline tähelepanu digitaalsele õppekeskkonnale ja infrastruktuurile on oluline, arvestades üha suurenevat veebiõppe osakaalu. Siinkohal rõhutame vajadust kaasaegse ja turvalise digiõppe keskkonna järele, mis toetab kõiki üliõpilasi, sealhulgas haridusliku erivajadusega tudengeid. | See on sätestatud punktides 5.1-5.3. |
| Lisaks toome tudengite tagasisidest välja, et õppekavades üldiselt on hetkel puudu erivajadustega üliõpilastega arvestamisest. Siin saaks mõelda sellele, et hindamiskomisjonis oleks ka erivajadustega tudengite spetsialist, kes toob vastavalt õppekavades puudusi välja ja oskab omapoolseid soovitusi anda. | Rõhutame seda aspekti komisjonide koolitamisel, iga kitsama teema tarbeks komisjonide koosseisu lisaliikmete lisamist ei pea otstarbekaks. |
| Kaitseväe Akadeemia | Kaitseväe Akadeemial ettepanekud puuduvad. | - |
| EMÜ | Punktis 1 vajaks täpsustamist, kas esma- ja kordushindamise juhend kehtestab hindamise nõuded ja korra õppekavagrupis ja õppes õppeõiguse (edaspidi õppeõiguse) taotlemisel VÕI siiski õppekavagrupis õppeõiguse taotlemisel? Mida mõeldakse õppes õppeõiguse taotlemise all? | Õppe all mõeldakse bakalaureuse-, magistri- jt õppeid. Õppeõigus antakse õppekavagrupis ja õppes – nt sotsiaalteaduste magistriõppes.  Sõnastus tuleneb kõrgharidusseadusest par 9 lg 1. |
| Punktis 3 vajaks täpsustamist, mida mõeldakse õppekavagrupi hindamise all; kas hinnatakse õppekavagruppi ja õpet? VÕI oleks õigem, et HAKA viib läbi õppekavagrupi õppe kordushindamise VÕI õppekavagrupis õppe kordushindamise. Õppekavagruppi otseselt ei hinnata; vaid õppe vastavuse kaudu st et õppeõigus antakse siis, kui õpe vastab nõutavale tasemele. | Sõnastus tuleneb kõrgharidusseadusest par 9 lg 1. |
| Ettepanek juhendisse lisada peatükk: Lihtsustatud menetlus kordushindamisel õppeõiguse pikendamisel pädeva hindamisasutuse poolt hinnatud õppekava ulatuses. Põhjendus: Et saaks reguleeritud, kuidas kordushindamisel arvestatakse, et/kui nt veterinaarmeditsiini õppekavad on Euroopa Veterinaarõppeasutuste Assotsiatsiooni (EAEVE) poolt akrediteeritud. | Esma- ja kordushindamine ning EAEVE akrediteerimine on erinevat tüüpi hindamised. EAEVE hindamise tulemus ei mõjuta EMÜ tähtajatut õppeõigust. |
| Vajaks täpsustamist, kas Lisa 1 kohaselt nõutakse võrdlusanalüüsi teiste sarnaste õppekavadega enda kõrgkoolis ja/või väliskõrgkoolides? Järgmises punktis/lauses oodatakse võrdlust teiste sarnaste õppekavadega Eesti Kõrgkoolides. | Arvestame. Jätame välja „võrdlusanalüüs teiste sarnaste õppekavadega“ |
| Lisa 1 tabelis 3 vajaks täpsustamist, millisel perioodil kaitstud doktoritööd arvesse võetakse/kirja tuleb panna. | Arvestame. Alates õppeõiguse saamisest, täpsustus lisatud tabelisse. |
| TTÜ | VI. Järeltegevused 33. HAKA lähtub eeldusest, et vastutus hindamisaruandes välja toodud probleemide lahendamise ning pideva parendustegevuse eest lasub kõrgkoolil. Kõrgkool esitab üks aasta pärast hindamisotsuse vastu võtmist hindamisnõukogule kirjaliku ülevaate hindamisaruandes esitatud ettepanekute alusel kavandatud ja ellu viidud tegevuste ning nende tulemuste kohta. Soovitus: Kõrgkool võiks saada ka edasisidet hindamisnõukogult tegevusplaanile, et saada tuge kvaliteedi edendamisele. | Arvestame. HN on seda senini alati HN protokollis teinud, aga lisasime sellekohase täpsustuse punkti 33. |
| Lisa 1 Tabel 1: - Kõrgharidusstandardi Lisas 1 kirjeldatud rakenduskõrgharidusõppe, bakalaureuseõppe, magistriõppe või doktoriõppe õpiväljundid. Siin ja eelnevas viites KHS Lisa 1-le tasub silmas pidada varsti kehtestatavat KHS Lisa 1, milles on õpiväljundid BA, MA, ja Phd osas (rakenduskõrgharidusõpet eraldi välja toodud ei ole). Ilmselt võib see tähendada ka vajadust selles dokumendis ümbersõnastamist | Arvestame. Võtame tabeli pealkirjast õpete loetelu välja. |
| EELK UI | EELK Usuteaduse Instituut on võtnud teadmiseks muudatustega kõrgharidusõppe esma- ja kordushindamise juhendi projekti ja meil ei ole täiendavaid kommentaare. | - |
| TLÜ | Tallinna Ülikool kooskõlastab juhendi projekti ühe ettepanekuga. Soovitame kaaluda juhendi hindamisvaldkonna punkti 7.1 täiendamist lisanõudega, mille kohaselt oleks uue kõrgkooli esmahindamisel oluline kõrgkooli arengukava seotus Eesti arengusuundadega, arvestades hetke geopoliitilist olukorda ning tagamaks edaspidise kooli ja riigi vastastikuse täiendavuse ja toetuse. | See teema on kaetud kriteeriumis 1.1. |
| TÜ | Juhendis toodud hindamisvaldkondade punkti 1.5 järgi peavad õppekava nimetus ning õppekava, moodulite ja õppeainete eesmärgid ja õpiväljundid olema omavahel kooskõlas ning lisa 1 punkti 1 esimese lõike peavad õppekavad olema välja toodud õppekavade, moodulite ja õppeainete eesmärgid ning õpiväljundid. Eeltoodust tulenevalt peaksid eesmärgid olema kirjeldatud mitte ainult õppekava ja moodulite, vaid ka iga üksiku õppeaine juures. Samas annavad eesmärgid ja õpiväljundid edasi sarnast infot – eesmärgid õppejõu ja õpiväljundid õppija vaatenurgast. Seetõttu tuleks kaaluda, kas õppeainete eesmärkide kohustusliku kirjeldamise nõue on otstarbekas, arvestades, et eesmärgid sisuliselt kordavad õpiväljundeid. Juhend peaks selles osas olema paindlikum ja jätma kõrgkoolidele valiku, kas õppeainete eesmärgid sõnastada või mitte. Teen ettepaneku sõnastada punkti 1.5 teine lause (samuti lisa 1 punkti 1 esimene lause) näiteks järgmiselt: „Õppekava nimetus ning õppekava, moodulite ja õppeainete õpiväljundid on omavahel kooskõlas.“. Vastava ettepaneku tegi Tartu Ülikool ka märtsis-aprillis 2024 kooskõlastamisel olnud kõrgharidusstandardi muudatuste kohta. | Arvestame. |
| Juhendis toodud hindamisvaldkondade punkti 4.7 järgi peab kaasatavate akadeemiliste töötajate vanuseline struktuur tagama õppetöö jätkusuutlikkuse õppekavagrupis. Palun selgitada, kuidas tagada punkti 4.7 nõude täitmisel isikute võrdne kohtlemine, arvestades, et võrdse kohtlemise seaduse järgi on isikute diskrimineerimine nende vanuse tõttu keelatud (sh töö saamise ning värbamis- ja valikukriteeriumide kehtestamisel, edutamisel, töö- või teenuste osutamise lepingu sõlmimisel või ametisse nimetamisel või valimisel, töötingimuste kehtestamisel, töö- või teenuste osutamise lepingu lõpetamisel või ülesütlemisel ning ametist vabastamisel). | Jätame punkti muutmata. Siin räägitakse jätkusuutlikkusest. Kõrgkool peab tagama jätkusuutlikkuse ka viie jne aasta pärast. Ühtki üksikisikut sellega ei diskrimineerita. |
| Teen ettepaneku muuta hindamisvaldkondade punktis 5 alapunktide järjekorda ja tõsta punkt 5.4 punkti 5.2 järele kolmandaks punktiks (st uus järjestus oleks 5.1, 5.2, 5.4, 5.3). Ühtlasi palun üle vaadata punktide 5.2 ja 5.4 sõnastused ning hinnata, kas neis on kattuvusi. | Arvestame. Kaotame kordused ja ühendame.  5.2. Kõrgkooli digitaristu (sh võrk, digiseadmed, tarkvara ja teenused, õppeinfosüsteem, kasutajatugi, digiturvalisus jmt) on ajakohane. Digitaristu arvestab õppekavagrupi õppijate, õppejõudude ja kõrgkooli teiste töötajate vajadustega.  5.3. Digiõppe tugi on õppijatele ja õppejõududele kättesaadav. |
| Lisa 1 punkti 2 esimese alapunkti teise lõike järgi tuleb õppekavagrupis õppe avamiseks või jätkamiseks esitatavas põhjenduses esitada „andmed sihtrühma kohta ning Eesti kutse- ja erialaliitude ning ametite ettepanekud, kellega kõrgkooli loomisel ja arengusuundade 2 (2) seadmisel koostööd on tehtud,“. Kuna lõike sõnastus on keeleliselt raskesti jälgitav, teen ettepaneku seda parandada ja teha kaks eraldi lõiget näiteks järgmiselt:  „- andmed sihtrühma kohta,  - ettepanekud ja hinnangud Eesti kutse- ja erialaliitudelt ning ametitelt, millega kõrgkooli asutamisel ja arengusuundade seadmisel koostööd on tehtud,“ | Arvestame. |
| Lisa 1 punkti 2 seitsmenda alapunkti järgi tuleb esitada andmed õppekavagrupis õppe ning sellega seotud teadustegevuse läbiviimiseks vajaliku taristu, investeeringute (sh kavandatavate) ja õppe finantseerimise allikate kohta ning tõenduspõhine hinnang nende piisavusele. Palun selgitada, millistele kriteeriumidele peab tõenduspõhine hinnang vastama. | Arvestame. Jätame välja „ning tõenduspõhine hinnang nende piisavusele“ |
| Juhendi (punkt 6.3 ja lisa 1 punkti 2 kaheksas alapunkt) järgi tuleb hindamisel esitada pikaajaline finantsprojektsioon, milles on muuhulgas välja toodud õppekoha maksumuse kalkulatsioon ja toimimiskeskkonnast tulenevad riskid ning kavandatud meetmed nende maandamiseks. Kuna sõna „pikaajaline“ on määratlemata mõiste, teen ettepaneku kaaluda juhendis täpsustamist, millist perioodi selle all mõeldakse. | Lisame täpsustuse - 5 aastat |
| Juhendi järgi tuleb esitada praktikakorraldust reguleeriv dokument. Palun täpsustada, kas selleks võib olla ka praktikajuhend või praktika õppeaine ainekava. | See võib olla praktikajuhend vm praktikakorraldust reguleeriv dokument. Üksiku õppeaine ainekava ei ole piisav. |
| Pallas | Kõrgema Kunstikooli Pallas poolt küsimusi või kommentaare pole. Kooskõlastame juhendi. | - |
| HTM | Haridus-ja Teadusministeerium kooskõlastab HAKA poolt koostatud õppekavagrupi esma- ja kordushindamise juhendi ja kiidab heaks dokumendis tehtud täiendused ja muudatused. | - |
|  |  |  |